Meksika peso

La meksika peso () estas la valuto de Meksiko. Ĝi dividiĝas en 100 centavojn. La kodo laŭ la normo ISO 4217 ekde la jaro 1992 estas MXN ("n" por "nova" respektive hispane "nuevo"). La antaŭe validaj meksikaj pesoj kun la kodo MXP ("p" por "peso") estis ŝanĝataj en rilato 1000 MXP : 1 MXN. La valuto estas unu el pluraj naciaj valutoj de eksaj hispanaj kolonioj (kaj du internaciaj pagounuoj), kiuj ĉiuj dividas la nomon ''peso".

Cirkulas monbiletoj je 10, 20, 50, 100, 200, 500 kaj 1000 meksikaj pesoj. Moneroj ekzistas en valoro de 5, 10, 20 kaj 50 centavoj, kaj de 1, 2, 5, 10, 20, 50 kaj 100 pesoj. La moneroj de 5 kaj 10 (pli kaj pli ankaŭ de 20) centavoj ĉiutage ne plu uzatas kiel pagilo: la prezoj estas malaltigataj respektive altigataj ĝis plena pesa aŭ duonpesa sumo. Krome la moneroj de 20, 50 kaj 100 pesoj kaj la monbiletoj de 10 pesoj ankaŭ malofte renkonteblas.

 Eksteraj ligiloj 

 Billetes de México
 retejo de la centra banko de Meksiko (hispane)

Kategorio:Monunuoj
Peso
Peso